ECF ออกหุ้นกู้ 600 ลบ. ลุยขายรายใหญ่ 12-15 ก.พ.นี้ หวังระดมทุนชำระหนี้-ขยายธุรกิจ
ECF ออกหุ้นกู้ 600 ลบ. ลุยขายรายใหญ่ 12-15 ก.พ.นี้ หวังระดมทุนชำระหนี้-ขยายธุรกิจ
17 ม.ค. 2561

บริษัท อีสต์โคสท์เฟอร์นิเทค จำกัด (มหาชน) หรือ ECF เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้บริษัทครั้งที่ 1/2561 มูลค่าไม่เกิน 600 ล้านบาท โดยเป็นจำนวนหุ้นกู้ที่เสนอขาย 500 ล้านบาท และหุ้นกู้สำรองเพื่อการเสนอขายเพิ่มเติมไม่เกิน 100 ล้านบาท อายุ 2 ปี 6 เดือน ครบกำหนดไถ่ถอนปี พ.ศ. 2563 อัตราอกเบี้ยคงที่ร้อยละ 6.50 ต่อปี ชำระดอกเบี้ยทุก 3 เดือน ตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือผู้ลงทุนรายใหญ่ ระหว่างวันที่ 12-15 ก.พ. 61 ผ่าน บล.คันทรี่ กรุ๊ป และบล.เออีซี ที่เป็นผู้จัดการการจัดจำหน่ายหุ้นกู้ ทั้งนี้ บริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้ เพื่อใช้เพิ่มสภาพคล่อง และ/หรือใช้ชำระคืนหนี้ และ/หรือใช้เป็นเงินลงทุนในการขยายธุรกิจ